《谒苏文忠公祠》
明代·钟继英

遗像层台烟雾中，瓣香几度仰高风。遥遥禁院金莲烛，落落天涯白鹤峰。

两赋至今留赤壁，三言当日副丹衷。高才自古多萋菲，翘首嶙峋听晓钟。

作者简介：钟继英，字乐华，号心渠。东莞人。明世宗嘉靖四十四年（一五六五）成进士。选庶吉士。隆庆间改监察御史。丁太孺人忧，起补河南道，迁广西提学副使。后补湖广副使，以有心病，不果行。明郭棐撰《粤大记》卷一八、清道光《广东通志》卷二八一有传。